CELEX: 62020TN0337
Language: el
Date: 2020-05-27 00:00:00
Title: Υπόθεση T-337/20: Προσφυγή της 27ης Μαΐου 2020 — Hochmann Marketing κατά EUIPO (bittorrent)

3.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/25
            
         
      Προσφυγή της 27ης Μαΐου 2020 — Hochmann Marketing κατά EUIPO (bittorrent)
      (Υπόθεση T-337/20)
      (2020/C 255/32)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Hochmann Marketing GmbH (Neu-Isenburg, Γερμανία) (εκπρόσωπος: J. Jennings, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Στοιχεία σχετικά με τη διαδικασία ενώπιον του EUIPO
      
      
         Επίδικο σήμα: Λεκτικό σήμα της Ευρωπαϊκής Ένωσης bittorrent — Υπ’ αριθ. 3 216 439 σήμα της Ευρωπαϊκής Ένωσης
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 30ής Μαρτίου 2020 στην υπόθεση R 187/2020-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Σοβαρή πλάνη περί το δίκαιο διότι η μετατροπή σε αυστριακό σήμα δεν αποκλείεται προδήλως·
               
            
                  —
               
               
                  Παράβαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης και αυθαίρετη εκτίμηση ότι η προσφεύγουσα ουδέποτε προέβαλε τεκμηριωμένα ότι θα έπρεπε να γίνει δεκτή η χρήση του σήματος στην Αυστρία·
               
            
                  —
               
               
                  Παράβαση του άρθρου 103, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Σοβαρές διαδικαστικές πλημμέλειες και πλάνη περί το δίκαιο στο μέτρο που το τμήμα προσφυγών δεν έλαβε υπόψη τη διαπίστωση και την εκτίμηση του Γραφείου ότι η μετατροπή σε γερμανικό σήμα ήταν νόμιμη·
               
            
                  —
               
               
                  Παράβαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης διότι επανειλημμένως δεν ελήφθησαν υπόψη τα αποδεικτικά στοιχεία της χρήσεως που προσκομίστηκαν στη διαδικασία C-118/18 P·
               
            
                  —
               
               
                  Διαδικαστικές πλημμέλειες και παράβαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης, διότι η προσφεύγουσα έχει οικονομικό συμφέρον για την έκβαση της διαδικασίας·
               
            
                  —
               
               
                  Σοβαρές διαδικαστικές πλημμέλειες και πλάνη περί το δίκαιο διότι ελήφθησαν υπόψη τα επιχειρήματα που περιέχονται στο υπόμνημα της παρεμβαίνουσας της 23ης Σεπτεμβρίου 2019 περί κακόπιστης καταθέσεως του εθνικού σήματος από την προσφεύγουσα·
               
            
                  —
               
               
                  Σοβαρή πλάνη περί το δίκαιο λόγω αποκλεισμού της μετατροπής κατά το άρθρο 139, παράγραφος 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου εξαιτίας της αποφάσεως στην υπόθεση C-149/11·
               
            
                  —
               
               
                  Σοβαρές διαδικαστικές πλημμέλειες και πλάνη περί το δίκαιο, διότι οι παρατηρήσεις του Γραφείου ζητήθηκαν μόνο μετά την ακύρωση του αυστριακού σήματος και το Γραφείο δεν έχει λάβει έως τώρα θέση επί των επιχειρημάτων της προσφεύγουσας στην αίτηση μετατροπής·
               
            
                  —
               
               
                  Πλάνη περί το δίκαιο όσον αφορά την απόφαση περί δικαστικών εξόδων.